Frigjøringsmedaljen (Kuwait)

Frigjøringsmedaljen (arabisk: وسام التحرير, Wisam al-Tahrir) er en kuwaitisk medalje, som er tildelt for deltagelse i frigjøringen av Kuwait under Gulfkrigen 1990–1991. 

Det finnes tilsvarende medaljer innstiftet i Bahrain, Egypt og Saudi-Arabia, som alle på engelsk går under navnet Kuwait Liberation Medal, men dette er forskjellige utmerkelser.

Utforming
Medaljen for frigjøring av Kuwait er inndelt i fem klasser, der tildeling fant sted etter mottagerens rang. 

Frigjøringsmedaljen 1. klasse er i forgylt metall. Aversen har en stor femtagget stjerne i rød emalje, satt på en krans i metall, som igjen er satt på en stjerne med tjue stråler.Kuwait Liberation Medal First Class, The Orders and Medals Society of America, besøkt 23. november 2009. Midtmedaljongen har Kuwaits riksvåpen, med flaggdetaljer i farget emalje, satt mot en hvit bakgrunn omgitt av en meanderbord. Medaljen er opphengt i et dobbelt bånd, med motiv av Kuwaits flagg, en svart trapes øverst, og loddrette striper i rødt, hvitt og grønt.

Frigjøringsmedaljen 2. klasse er i forgylt metall. Aversen har Kuwaits riksvåpen satt i en stjerne som igjen er satt på en krans.Kuwait Liberation Medal 2nd Class, The Orders and Medals Society of America, besøkt 23. november 2009. Riksvåpen, stjerne og krans er i metall, mens den delen av Kuwaits riksvåpen som har mønster av landets flagg er utført i farget emalje. Medaljebåndet er utført som en versjon av Kuwaits flagg, med en svart trapes øverst, og loddrette striper i rødt, hvitt og grønt.Kuwait Liberation Medal, Government of Kuwait , The Institute of Heraldry, U.S. Army, besøkt 23. november 2009. Båndet er utstyrt med en metallknapp med motiv av riksvåpenet.

Frigjøringsmedaljen 3. klasse er rund og i forgylt metall. Aversen har Kuwaits riksvåpen, med flaggdetaljen i farget emalje, på en blomsteraktig figur med fem blader som igjen er satt i en ring.Kuwait Liberation Medal 3rd Class, The Orders and Medals Society of America, besøkt 23. november 2009. Medaljebåndet er av samme utforming som for 2. klasse, men har ikke metallknappen.

Frigjøringsmedaljen 4. klasse er rund og i sølvfarget metall.Kuwait Liberation Medal 4th Class, The Orders and Medals Society of America, besøkt 23. november 2009. På aversen har den Kuwaits riksvåpen satt på en femtagget stjerne med svakt utbuede armer. Der delen av riksvåpenet som har motiv av Kuwaits flagg er utført i emalje med de respektive fargene. Stjernen er satt på en rund medaljong med stråler. Medaljen er opphengt i båndet ved hjelp av en spenne. Medaljebåndet er av samme utforming som for 3. klasse

Frigjøringsmedaljen 5. klasse er utført i bronse med detaljer i emalje.  Medaljen er rund med en diameter på 40 mm. Aversen viser Kuwaits riksvåpen, der den delen av riksvåpenet som har motiv av Kuwaits flagg er utført i emalje med de respektive fargene. Innskriften «1991 FRIGJØRINGSMEDALJE» skrevet på arabisk er plassert i en bue over riksvåpenet. Reversen har et kart av Kuwait satt mot en bakgrunn av stråler. Medaljen er opphengt i samme type bånd som for 3. og 4. klasse.

Tildeling
Medaljen ble tildelt alliert personell som deltok i operasjoner i tilknytning til frigjøringen av Kuwait mellom 2. august 1990, dagen da Irak invaderte Kuwait, og 31. august 1993. Tjeneste i landene på Den arabiske halvøy og i Persiabukten kom i betraktning, likeså tjeneste i farvannene i Omanbukten, Arabiahavet og Rødehavet. 

Frigjøringsmedaljen og Norge
Frigjøringsmedaljen ble også tildelt nordmenn og er godkjent til bruk på norsk militær uniform. I norsk militær sammenheng behandles Frigjøringsmedaljen som tilhørende «Gruppe 5: Andre utenlandske dekorasjoner».Se f-xtra  , nr. 1, 2009, s. 15, bilag til Forsvarets Forum, nr. 11, 2009.

Blant norske mottagerne er generalmajor Kristin Lund, som er tildelt medaljens 3. klasse.«Kristin Lund ble ny GIHV» , Befalets fellesorganisasjon, 18. september 2009, besøkt 23. november 2009.

Referanser

Kategori:Kuwait
Kategori:Utmerkelser